
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1943 

30 Δεκεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 58999/Β7 (ΦΕΚ1023 τ. Β'/ 

24.7.2003) υπουργικής απόφασης που αφορά στην 
έγκριση του Προγράμματος Μεταπτυχιακών Σπου¬ 
δών με τίτλο «Σχεδίαση Διαδραστικών και Βιομη¬ 
χανικών Προϊόντων και Συστημάτων» του Τμήματος 
Μηχανικών Σχεδίασης Προϊόντων και Συστημάτων 
του Πανεπιστημίου Αιγαίου σε σύμπραξη με το Τμή- 
μα Αυτοματισμού του Τ.Ε.Ι. Θεσσαλονίκης και το 
Τμήμα Κλωστοϋφαντουργίας του Τ.Ε.Ι. Πειραιά - 

Απένταξη του Π.Μ.Σ. από το ΕΠΕΑΕΚ II. 1 

Αντικατάσταση της υπ’ αριθμ. Β7/163 (ΦΕΚ 476/ 
24.6.1994) υπουργικής απόφασης που αφορά στο 
Πρόγραμμα Μεταπτυχιακών Σπουδών του Τμή¬ 
ματος Νομικής (Τομέας Ποινικών Επιστημών) του 
Εθνικού και Καποδιστριακού Πανεπιστημίου Αθη¬ 
νών, όπως έχει τροποποιηθεί και ισχύει. Παράτα¬ 
ση της λειτουργίας του ανωτέρω Π.Μ.Σ. 2 

Έγκριση λειτουργίας Διαπανεπιστημιακού Προγράμμα¬ 
τος Μεταπτυχιακών Σπουδών του Τμήματος Ηλε¬ 
κτρολόγων Μηχανικών και Μηχανικών Υπολογιστών 
του Α.Π.Θ., με τα Τμήματα Επιστήμης των Υπολογι¬ 
στών του Πανεπιστημίου του Ββαάίπρ του Ηνωμένου 
Βασιλείου, Τηλεματικής του Πανεπιστημίου Θαιΐοε III 
άθ Μαάπά της Ισπανίας και Επιστήμης των Υπολο¬ 
γιστών του ΘοΙΙθςθ οί Ιίιο ΗοΙγ από ΙΙηάίνίάθά Τπηίίγ 


οί Θυβοη ΕΙίεαόθίίι (Τπηίίγ ΘοΙΙορο) της Ιρλανδίας. 3 

Α ΠΟΦΑΣΕ ΙΣ 

Αριθμ. 128633/Β 7 (1) 


Τροποποίηση της υπ’ αριθμ. 58999/Β7 (ΦΕΚ 1023 τ. Β'/ 

24.7.2003) υπουργικής απόφασης που αφορά στην 
έγκριση του Προγράμματος Μεταπτυχιακών Σπου¬ 
δών με τίτλο «Σχεδίαση Διαδραστικών και Βιομηχανι¬ 
κών Προϊόντων και Συστημάτων» του Τ μήματος Μη¬ 
χανικών Σχεδίασης Προϊόντων και Συστημάτων του 
Πανεπιστημίου Αιγαίου σε σύμπραξη με το Τμήμα 
Αυτοματισμού του Τ.Ε.Ι. Θεσσαλονίκης και το Τμήμα 
Κλωστοϋφαντουργίας του Τ.Ε.Ι. Πειραιά - Απένταξη 
του Π.Μ.Σ. από το ΕΠΕΑΕΚ II. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 


(ΦΕΚ 159 τ. Α') όπως έχουν συμπληρωθεί ή τροποποι¬ 
ηθεί και ισχύουν και του άρθρου 5 παρ. 12γ και 13 του 
ν. 2916/2001 (ΦΕΚ 114τ. Α') «Διάρθρωση της ανώτατης 
εκπαίδευσης και ρύθμιση θεμάτων του τεχνολογικού 
τομέα αυτής». 

2. Τις διατάξεις του άρθρου 16 παρ. 2 του ν. 2327/1995 
(ΦΕΚ 156 τ.Α'). 

3. Τις διατάξεις του άρθρου του κώδικα νομοθεσίας 
για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

4. Την υπ’ αριθμ. 37876/ΣΤ5/26.4.2004 (ΦΕΚ 608 τ. Β'/ 

26.4.2004) κοινή απόφαση του Πρωθυπουργού και της 
Υπουργού Εθνικής Παιδείας και Θρησκευμάτων «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων». 

5. Την υπ’ αριθμ. πρ. 17853/18.10.2004 απόφαση της 
Ειδικής Υπηρεσίας Διαχείρισης ΕΠΕΑΕΚ που αφορά 
στην ακύρωση της χρηματοδότησης και στην απένταξη 
του ανωτέρω Π.Μ.Σ.. 

6. Την υπ’ αριθμ. 58999/Β7 (ΦΕΚ 1023/τ. Β'/24.7.03) 
υπουργική απόφαση «Εγκριση Προγράμματος Μεταπτυ¬ 
χιακών Σπουδών με τίτλο «Σχεδίαση Διαδραστικών και 
Βιομηχανικών Προϊόντων και Συστημάτων» του Τμήμα¬ 
τος Μηχανικών Σχεδίασης Προϊόντων και Συστημάτων 
του Πανεπιστημίου Αιγαίου σε σύμπραξη με το Τμήμα 
Αυτοματισμού του Τ.Ε.Ι. Θεσσαλονίκης και το Τμήμα 
Κλωστοϋφαντουργίας του Τ.Ε.Ι. Πειραιά . 

7. Το απόσπασμα πρακτικών της Προσωρινής Γενι¬ 
κής Συνέλευσης του Τμήματος Μηχανικών Σχεδίασης 
Προϊόντων και Συστημάτων του Πανεπιστημίου Αιγαίου 
(συνεδρίες: 6.7.2004,18.11.2004, 26.9.2005). 

8. Το απόσπασμα πρακτικών της Συγκλήτου του Πανε¬ 
πιστημίου Αιγαίου (συνεδρία: 18.3.2004 και 27.10.2005). 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. 58999/Β7 (ΦΕΚ 1023 τ. 
Β'/24.7.2003) υπουργική απόφαση έγκρισης του Προγράμ¬ 
ματος Μεταπτυχιακών Σπουδών «Σχεδίαση Διαδραστικών 
και Βιομηχανικών Προϊόντων και Συστημάτων» του Τ μή¬ 
ματος Μηχανικών Σχεδίασης Προϊόντων και Συστημάτων 
του Πανεπιστημίου Αιγαίου σε σύμπραξη με το Τμήμα 
Αυτοματισμού του Τ.Ε.Ι. Θεσσαλονίκης και το Τμήμα Κλω¬ 
στοϋφαντουργίας του Τ.Ε.Ι. Πειραιά, ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Το άρθρο 5 «Χρονική Διάρκεια» τροποποιείται ως 
εξής: 

Η παράγραφος 1 αντικαθίσταται ως ακολούθως: 

«1. Η χρονική διάρκεια για την απονομή του Μετα¬ 
πτυχιακού Διπλώματος Ειδίκευσης (Μ.Δ.Ε.) ορίζεται σε 
τουλάχιστον ενάμισυ (1 1/2 ) έτος, δηλαδή σε τουλάχιστον 
τρία (3) Εξάμηνα.» 

2. Το άρθρο 6 «Πρόγραμμα Μαθημάτων» τροποποιείται 
ως εξής: 

Η παράγραφος 1 αντικαθίσταται ως εξής: 

«1. Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι εκπαιδευτικές και 
ερευνητικές δραστηριότητες για την απόκτηση του Με¬ 
ταπτυχιακού Διπλώματος Ειδίκευσης, σύμφωνα με το 
άρθρο 3 της παρούσας, ορίζονται ως εξής: 

α. Πρόγραμμα Μαθημάτων 

Α' Εξάμηνο 

- Εφαρμοσμένα μαθηματικά 

- Διαδραστική Σχεδίαση I 

- Σχεδίαση βασισμένη σε Η/Υ (ΟΑϋ) 

- Σχέδιο - Χρώμα για τη σχεδίαση προϊόντων 

- Θεωρία - Μεθοδολογία σχεδίασης 

Β' Εξάμηνο 

- Διαδραστική Σχεδίαση - Εργονομία 

- Γεωμετρική μοντελοποίηση (ΘΑϋ) 

- Υλικά 

- Προγραμματιστικά περιβάλλοντα για τη Σχεδίαση 

- Διαχείριση Σχεδίασης 

Γ' Εξάμηνο 

Ομάδα Μαθημάτων I 

- Σχεδίαση Συστημάτων Εικονικής Πραγματικότητας 

- Σχεδίαση Διαδραστικών Πληροφοριακών Συστημά¬ 
των 

Ομάδα Μαθημάτων II 

- Σχεδίαση ρομποτικών συστημάτων 

- Σχεδίαση βιομηχανικών προϊόντων 

Ομάδα Μαθημάτων III 

- Σχεδίαση έξυπνων ενδυμάτων 

- Σχεδίαση υφάσματος 

β. Τα δύο πρώτα εξάμηνα περιλαμβάνουν πέντε (5) μα¬ 
θήματα το καθένα, ενώ στο τρίτο εξάμηνο οι φοιτητές 
επιλέγουν μία από τις Ομάδες Μαθημάτων I, II ή III. Όλα 
τα μαθήματα διδάσκονται τρεις (3) ώρες την εβδομάδα, 
επί τουλάχιστον δεκατρείς (13) εβδομάδες και το καθένα 
τους αντιστοιχεί σε τρεις (3) διδακτικές μονάδες, εκτός 
των μαθημάτων του Γ' εξαμήνου, που διδάσκονται δύο 
(2) ώρες την εβδομάδα, επί τουλάχιστον δεκατρείς (13) 
εβδομάδες και το καθένα τους αντιστοιχεί σε δύο (2) 
διδακτικές μονάδες. 

γ. Η μεταπτυχιακή διπλωματική εργασία διαρκεί ένα 
εξάμηνο, και αντιστοιχεί σε δεκαπέντε (15) διδακτικές 
μονάδες. 

δ. Με απόφαση της Γ.Σ.Ε.Σ. του Τμήματος Μηχανικών 
Σχεδίασης Προϊόντων και Συστημάτων του Πανεπιστημί¬ 
ου Αιγαίου, μπορούν επίσης να προσμετρούνται διδακτι¬ 
κές μονάδες για συναφή μαθήματα που έχουν παρακο¬ 
λουθήσει οι φοιτητές σε άλλα Π.Μ.Σ. του Πανεπιστημίου 
Αιγαίου ή άλλων συνεργαζομένων Πανεπιστημίων. 

ε. Για την απονομή του Μ.Δ.Ε. απαιτούνται: 1) Η συ¬ 
μπλήρωση τουλάχιστον σαράντα εννέα (49) διδακτικών 
μονάδων, 2) η συμμετοχή του φοιτητή στο σύνολο των 
ερευνητικών και διδακτικών δραστηριοτήτων του Π.Μ.Σ., 
κατά τα ειδικότερα οριζόμενα στο πρόγραμμα και στον 


κανονισμό μεταπτυχιακών σπουδών, σύμφωνα με το αρ. 
12 του ν. 2083/1992 και 3) η εκπόνηση μεταπτυχιακής 
διπλωματικής εργασίας.» 

3. Το άρθρο 7 αντικαθίσταται ως εξής: 

«Αρθρο 7 

Αριθμός Εισακτέων 

Ο ετήσιος αριθμός των εισακτέων του Π.Μ.Σ. για το 
Μ.Δ.Ε. ορίζεται, κατ’ ανώτατο όριο, σε τριάντα πέντε 
(35) άτομα.» 

4. Το άρθρο 11 «Κόστος Λειτουργίας «αντικαθίσταται 
ως ακολούθως : 

«Αρθρο 11 

Κόστος Λειτουργίας 


1. Το ετήσιο κόστος λειτουργίας του Π.Μ.Σ. ανέρχεται 
στο ποσό των 200.000 ευρώ και αναλύεται ως εξής: 


Δαπάνη 

Κόστος 

(ευρώ) 

1 

Αμοιβές (εξωτερικών συνεργατών) 

50.000 

2 

Εκδόσεις, εκπαιδευτικές δραστηριότη¬ 
τες 

24.000 

3 

Υποτροφίες 

8.000 

4 

Προμήθεια Εκπαιδευτικού Υλικού 

10.000 

5 

Μετακινήσεις 

10.000 

6 

Προμήθεια/ Συντήρηση Εξοπλισμού/ 
Λογισμικού, αναβάθμιση αιθουσών διδα¬ 
σκαλίας και εργαστηρίων 

80.000 

7 

Δαπάνες Δημοσιότητας 

4.000 

8 

Αναλώσιμα 

10.000 

9 

Άλλες Δαπάνες 

4.000 

Σύνολο 

200.000 


2. Πηγές χρηματοδότησης του Π.Μ.Σ. είναι: εισφορές, 
χορηγίες, δωρεές και τα δίδακτρα των φοιτητών.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 92117/Β7 (2) 

Αντικατάσταση της υπ’ αριθμ. Β7/163 (ΦΕΚ 476/24.6.1994) 
υπουργικής απόφασης που αφορά στο Πρόγραμμα 
Μεταπτυχιακών Σπουδών του Τμήματος Νομικής (Το¬ 
μέας Ποινικών Επιστημών) του Εθνικού και Καποδι- 
στριακού Πανεπιστημίου Αθηνών, όπως έχει τροπο¬ 
ποιηθεί και ισχύει. Παράταση της λειτουργίας του 
ανωτέρω Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/ 

1992 (ΦΕΚ 159 τ. Α') «Εκσυγχρονισμός της Ανώτατης 
Εκπαίδευσης», του άρθρου 16 παρ. 2 του ν. 2327/1995 

(ΦΕΚ 156 τ. Α') «Εθνικό Συμβούλιο Παιδείας, . και 

άλλες διατάξεις» και του άρθρου 5 παρ. 12γ του ν. 
2916/2001 (ΦΕΚ 114 τ. Α') «Διάρθρωση της ανώτατης 
εκπαίδευσης και ρύθμιση θεμάτων του τεχνολογικού 
τομέα αυτής». 

2. Τις διατάξεις του άρθρου 16 παρ. 2 του ν. 2327/1995 
(ΦΕΚ 156 τ.Α'). 

3. Τις διατάξεις του άρθρου του κώδικα νομοθεσίας 
για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

4. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

5. Την υπ’ αριθμ. Β7/163 (ΦΕΚ 476/24.6.1994) υπουργι¬ 
κή απόφαση «Εγκριση Προγράμματος Μεταπτυχιακών 
Σπουδών του Τμήματος Νομικής (Τομέας Ποινικών Επι¬ 
στημών) του Πανεπιστημίου Αθηνών», όπως τροποποι¬ 
ήθηκε με την υπ’ αριθμ. Β7/181 (ΦΕΚ 345/τ. Β'/2.5.1997) 
υπουργική απόφαση. 

6. Το απόσπασμα πρακτικού της Γ.Σ.Ε.Σ. του Τμήματος 
Νομικής του Εθνικού και Καποδιστριακού Πανεπιστημίου 
Αθηνών (συνεδρία 12.1.2005). 

7. Το απόσπασμα πρακτικού της Συγκλήτου Ειδι¬ 
κής Σύνθεσης του Πανεπιστημίου Αθηνών (συνεδρία 
26.5.2005). 

8. α) Το γεγονός ότι έληξε η λειτουργία του Π.Μ.Σ. 
και 

β) Την υπ’ αριθμ. 38/12.9.2005 έκθεση του αναπληρωτή 
καθηγητή και Διευθυντή του Τομέα Ποινικών Επιστημών 
του Τμήματος Νομικής του Ε.Κ.Π.Α. που αναφέρεται στη 
λειτουργία του προγράμματος κατά τη χρονική περίοδο 
1992 - 2005. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αντικαθιστούμε την υπ’ αριθμ. Β7/163 (ΦΕΚ 476/24.6.1994) 
υπουργική απόφαση έγκρισης του Προγράμματος Με¬ 
ταπτυχιακών Σπουδών του Τμήματος Νομικής (Τομέα 
Ποινικών Επιστημών) του Εθνικού και Καποδιστριακού 
Πανεπιστημίου Αθηνών, όπως έχει τροποποιηθεί και 
ισχύει, ως ακολούθως: 

Αρθρο 1 

Γενικές Διατάξεις 

Το Τμήμα Νομικής (Τομέας Ποινικών Επιστημών) του 
Εθνικού και Καποδιστριακού Πανεπιστημίου Αθηνών λει¬ 
τουργεί από το Ακαδημαϊκό Έτος 2005 - 2006 αναμορ¬ 
φωμένο το Πρόγραμμα Μεταπτυχιακών Σπουδών (ΠΜΣ) 
με τίτλο «Μεταπτυχιακές Σπουδές στις Ποινικές Επιστή¬ 
μες», σύμφωνα με τις διατάξεις της απόφασης αυτής και 
με εκείνες των άρθρων 10-12 του ν. 2083/1992. 

Αρθρο 2 

Αντικείμενο - Σκοπός 

Σκοπός του Προγράμματος είναι αφενός μεν η κάλυψη 
των αναγκών παροχής εξειδικευμένης γνώσης και ανά¬ 
πτυξης της έρευνας στο χώρο των Ποινικών Επιστημών, 


και αφετέρου η διασύνδεση της διδασκαλίας με τις 
ανάγκες της ελληνικής οικονομίας και κοινωνίας. Για 
το σκοπό αυτό το πρόγραμμα έχει ευρωπαϊκό προσα¬ 
νατολισμό, ανάλογο με τα μεταπτυχιακά προγράμματα 
πανεπιστημίων άλλων ευρωπαϊκών χωρών. 

Άρθρο 3 

Μεταπτυχιακοί τίτλοι 

Το ΠΜΣ απονέμει: 

1) Μεταπτυχιακό Δίπλωμα Ειδίκευσης (ΜΔΕ) Ποινικών 
Επιστημών στις εξής κατευθύνσεις: 

α) Ουσιαστικό και Δικονομικό Δίκαιο, 

β) Εγκληματολογία. 

2) Διδακτορικό Δίπλωμα στις Ποινικές Επιστήμες. 

Άρθρο 4 

Κατηγορίες Πτυχιούχων 

1. Για την απόκτηση Μεταπτυχιακού Διπλώματος Ει¬ 
δίκευσης γίνονται δεκτοί στο ΠΜΣ πτυχιούχοι Νομικών 
Σχολών ή Σχολών Κοινωνικών Επιστημών της ημεδαπής 
ή αντιστοίχων τμημάτων αναγνωρισμένων ομοταγών 
ιδρυμάτων της αλλοδαπής. 

2. Η επιλογή των μεταπτυχιακών φοιτητών γίνεται με 
γραπτή δοκιμασία και με συνεκτίμηση των κριτηρίων 
που προβλέπονται στο αρ. 12 παρ. 2α του ν. 2083/1992 
και τυχόν πρόσθετων κριτηρίων που θα καθορίσει η 
Γ ενική Συνέλευση Ειδικής Σύνθεση (ΓΣΕΣ) του τμήματος, 
ως ο νόμος ορίζει. 

3. Για την αποδοχή αίτησης προς εκπόνηση διδα¬ 
κτορικής διατριβής προϋπόθεση αποτελεί η απόκτηση 
του εν λόγω Μεταπτυχιακού Διπλώματος Ειδίκευσης ή 
άλλου συναφούς γνωστικού αντικειμένου. Υπότροφοι 
εσωτερικού του Ιδρύματος Κρατικών Υποτροφιών που 
είναι κάτοχοι ΜΔΕ συναφούς γνωστικού αντικειμένου 
πανεπιστημίων της ημεδαπής ή ομοταγών αναγνωρι¬ 
σμένων ιδρυμάτων της αλλοδαπής μπορούν να γίνουν 
δεκτοί αμέσως στη βαθμίδα που οδηγεί στην απονομή 
διδακτορικού διπλώματος, ύστερα από απόφαση της 
Γ.Σ.Ε.Σ. 

Άρθρο 5 

Χρονική Διάρκεια 

1. Η χρονική διάρκεια του ΠΜΣ για την κτήση του 
Μεταπτυχιακού Διπλώματος Ειδίκευσης είναι τέσσερα 
(4) ακαδημαϊκά εξάμηνα και η έναρξη γίνεται κατά το 
χειμερινό εξάμηνο. 

2. Η χρονική διάρκεια του ΠΜΣ για την κτήση «Διδα¬ 
κτορικού Διπλώματος» είναι (πλέον της κτήσης ΜΔΕ) 
τουλάχιστον τρία (3) ακαδημαϊκά έτη. Η διδακτορική 
διατριβή παραδίδεται το αργότερο μετά τη λήξη του 
πέμπτου ακαδημαϊκού έτους. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση 
και οι κάθε άλλου είδους εκπαιδευτικές και ερευνητικές 
δραστηριότητες για την απονομή των κατά το άρθρο 
3 τίτλων ορίζονται ως εξής: 

Α. Για το Μεταπτυχιακό Δίπλωμα Ειδίκευσης 

1. Το Πρόγραμμα Μεταπτυχιακών Σπουδών περιλαμβά¬ 
νει διδασκαλία, σεμινάρια και εν γένει ερευνητική έργα- 

σία στα γνωστικά αντικείμενα του Τομέα Ποινικών Επι¬ 
στημών. Κάθε μάθημα ή σεμινάριο του ΠΜΣ, διδάσκεται 
τουλάχιστον δύο συνεχόμενες ώρες εβδομαδιαίως. 

Ειδικότερα τα διδασκόμενα μαθήματα είναι τα ακό¬ 
λουθα: 

1. ΚΑΤΕΥΘΥΝΣΗ ΟΥΣΙΑΣΤΙΚΟΥ ΚΑΙ ΔΙΚΟΝΟΜΙΚΟΥ ΔΙ¬ 
ΚΑΙΟΥ 

Α' ΕΞΑΜΗΝΟ 
Υποχρεωτικά 

α. Ειδικά θέματα Ποινικού Δικαίου I 
β. Ειδικά θέματα Ποινικής Δικονομίας II 
Επιλογής 

α. Μελέτη του Συστήματος Ποινικής Δικαιοσύνης 
β. θεωρία της Ποινής 

γ. Ατομικά Δικαιώματα και Ποινική Επιστήμη 
δ. θεωρητική Εγκληματολογία 
Β' ΕΞΑΜΗΝΟ 
Υποχρεωτικά 

α. Ειδικά θέματα Ποινικού Δικαίου II 
β. Ειδικά θέματα Ποινικής Δικονομίας II 
Επιλογής 

α. Αντεγκληματική Πολιτική 

β. Μεθοδολογία της εγκληματολογίας 

γ. Από την κλασική στη Διαχειριστική Ποινολογία 

δ. Ιστορία Ποινικών θεσμών 

Γ' ΕΞΑΜΗΝΟ 

Υποχρεωτικό 

Σεμινάριο εκπόνησης Μεταπτυχιακής Εργασίας I 

Δ' ΕΞΑΜΗΝΟ 

Υποχρεωτικό 

Σεμινάριο εκπόνησης Μεταπτυχιακής Εργασίας II 
II. ΚΑΤΕΥΘΥΝΣΗ ΕΓΚΛΗΜΑΤΟΛΟΓΙΑΣ 
Α' ΕΞΑΜΗΝΟ 
Υποχρεωτικά 

α. Ειδικά Θέματα Ποινικού Δικαίου I 
β. Ειδικά θέματα Ποινικής Δικονομίας II 
Επιλογής 

α. Μελέτη του Συστήματος Ποινικής Δικαιοσύνης 
β. Θεωρία της Ποινής 

γ. Ατομικά Δικαιώματα και Ποινική Επιστήμη 
δ. θεωρητική Εγκληματολογία 
Β' ΕΞΑΜΗΝΟ 
Υποχρεωτικά 

α. Μεθοδολογία της εγκληματολογίας 
β. Ειδικά Θέματα Ποινικού Δικαίου II ή Ειδικά Θέματα 
Ποινικής Δικονομίας II 
(επιλέγεται υποχρεωτικά ένα από τα δύο) 

Επιλογής 

α. Αντεγκληματική Πολιτική 

β. Από την κλασική στη Διαχειριστική Ποινολογία 

γ. Ιστορία Ποινικών Θεσμών 

Γ' ΕΞΑΜΗΝΟ 

Υποχρεωτικό 

Σεμινάριο εκπόνησης Μεταπτυχιακής Εργασίας I 

Δ' ΕΞΑΜΗΝΟ 

Υποχρεωτικό 

Σεμινάριο εκπόνησης Μεταπτυχιακής Εργασίας II 

2. Κατά το πρώτο έτος σπουδών οι μεταπτυχιακοί φοι¬ 
τητές για τη κτήση του Μ.Δ.Ε. παρακολουθούν κατά τα 
δύο εξάμηνα, ανεξαρτήτως κατευθύνσεως, τα ανωτέρω 
τέσσερα (4) υποχρεωτικά μαθήματα (δύο ανά εξάμηνο) 
και επιπλέον τέσσερα (4) μαθήματα επιλογής (δύο ανά 
εξάμηνο). 


3. Οι φοιτητές και των δύο κατευθύνσεων είναι δυνατό 
να παρακολουθήσουν ως μάθημα επιλογής υποχρεωτικό 
μάθημα της άλλης κατεύθυνσης. 

4. Στο τέλος του α' και β' εξαμήνου αξιολογούνται οι 
μεταπτυχιακοί φοιτητές. Επίσης συνεκτιμάται η ενεργός 
συμμετοχή τους στα μαθήματα ή σεμινάρια. Η αξιολόγηση 
των φοιτητών ακολουθεί την βαθμολογική κλίμακα 0-10. 
Για τους αποτυχόντες υπάρχει η δυνατότητα μιας ακόμη 
εξέτασης κατά την έναρξη του επόμενου εξαμήνου. 

5. Κατά το γ' και δ' εξάμηνο οι μεταπτυχιακοί φοιτητές 
εκπονούν μεταπτυχιακή εργασία και παρακολουθούν σε¬ 
μινάρια με αντικείμενο την εκπόνησή και υποστήριξή της. 
Η διαδικασία αυτή αποτελεί προϋπόθεση για την επιτυχή 
περάτωση του «Μεταπτυχιακού Διπλώματος Ειδίκευσης». 

6. Ο βαθμός της διπλωματικής εργασίας πολλαπλα- 
σιάζεται επί δύο. 

Β' Για το Διδακτορικό Δίπλωμα 

Γ ια την κτήση του διδακτορικού διπλώματος εφαρ¬ 
μόζονται οι διατάξεις της παρ. 5 του άρθρου 12 του ν. 
2083/1992. 

Άρθρο 7 

Αριθμός Εισακτέων 

Στο ΠΜΣ για την απόκτηση Μεταπτυχιακού Διπλώμα¬ 
τος Ειδίκευσης γίνονται ετησίως δεκτοί μέχρι τριάντα 
(30) φοιτητές. 

Άρθρο 8 

Προσωπικό 

Στο ΠΜΣ θα διδάξουν τα εκάστοτε μέλη Δ.Ε.Π. του 
Τομέα Ποινικών Επιστημών, ανεξαρτήτως βαθμίδας. Επι¬ 
πλέον, προσκαλούνται ειδικοί επιστήμονες και εμπειρο¬ 
γνώμονες στα γνωστικά αντικείμενα του Τομέα, όπως 
κατά περίπτωση και μέλη Δ.Ε.Π. άλλων τομέων, τμημά¬ 
των και πανεπιστημίων του εσωτερικού και ερευνητές 
αναγνωρισμένων ερευνητικών ιδρυμάτων της αλλοδα¬ 
πής, ανάλογα με τις εκπαιδευτικές και ερευνητικές ανά¬ 
γκες, εφόσον πληρούν τις προϋποθέσεις του άρθρου 12 
παρ. 3α του ν. 2083/1992. 

Άρθρο 9 

Υλικοτεχνική Υποδομή 

1. Από την υποδομή του Τμήματος και του Τομέα θα 
χρησιμοποιηθούν: 

α) οι αίθουσες του Εργαστηρίου Ποινικών και Εγκλη¬ 
ματολογιών Ερευνών, 

β) οι αίθουσες διδασκαλίας του Τμήματος Νομικής της 
Σχολής Νομικών, Οικονομικών και Πολιτικών Επιστημών 
του Πανεπιστημίου Αθηνών, 

γ) η Βιβλιοθήκη του Σπουδαστηρίου του Τομέα Ποι¬ 
νικών Επιστημών και οι λοιπές βιβλιοθήκες της Σχολής 
δ) τα γραφεία των μελών Δ.Ε.Π., 

ε) εν γένει οι λοιπές εγκαταστάσεις και η υλικοτε¬ 
χνική υποδομή του τμήματος, η οποία επαρκεί για την 
απρόσκοπτη λειτουργία του ΠΜΣ. 

2. Επίσης θα χρησιμοποιηθεί το Εργαστήριο Ποινι¬ 
κών και Εγκληματολογικών Ερευνών, το οποίο διαθέτει 
ηλεκτρονικούς υπολογιστές και οπτικό-ακουστικά μέσα 
και συνεργάζεται με εθνικούς, δημόσιους και ιδιωτι¬ 
κούς φορείς, με φορείς της Ευρωπαϊκής Ένωσης και 
του Συμβουλίου της Ευρώπης, καθώς και με Ινστιτούτα 
Ευρωπαϊκών Πανεπιστημίων. 

Άρθρο 10 

Διάρκεια Λειτουργίας 

Το ΠΜΣ θα συνεχίσει τη λειτουργία του μέχρι και το 
ακαδημαϊκό έτος 2014-2015. 

Άρθρο 11 

Κόστος Λειτουργίας 

1. Το ετήσιο κόστος λειτουργίας του ΠΜΣ υπολογίζε¬ 
ται στο ποσό των 23.000 Ευρώ, το οποίο διατίθεται εξ 
ολοκλήρου για τις λειτουργικές δαπάνες του προγράμ¬ 
ματος και συγκεκριμένα για: 

- αγορά βιβλίων 

- συνδρομές και βιβλιοδεσίες περιοδικών 

- συνδρομές σε ηλεκτρονικές τράπεζες δεδομένων 

- προμήθεια γραφικής ύλης και αναλώσιμου υλικού 

- αγορά και συντήρηση ηλεκτρομηχανικού εξοπλισμού, 
όπως φωτοτυπικών μηχανημάτων, φαξ, ηλεκτρονικών 
υπολογιστών και προγραμμάτων Η/Υ, 

- αγορά βιβλιοθηκών, ερμαρίων και λοιπών επίπλων 
γραφείου, 

- διάφορα γενικά έξοδα κλπ). 

2. Μέρος του κόστος καλύπτεται από τον τακτικό προϋ¬ 
πολογισμό του Πανεπιστημίου Αθηνών μέχρι το ακαδημαϊκό 
έτος 2005-2006, μετά το πέρας του οποίου θα επαναπροσ¬ 
διοριστούν οι πηγές χρηματοδότησης με απόφαση των 
αρμοδίων οργάνων και έγκριση του ΥΠΕΠΘ προκειμένου 
να εξασφαλιστεί η βιωσιμότητα του προγράμματος,. 

Άρθρο 12 

Μεταβατικές Διατάξεις 

1. Οι μεταπτυχιακοί φοιτητές και υποψήφιοι διδάκτο¬ 
ρες που είχαν εγγράφει και φοιτήσει κατά τα ακαδημαϊ¬ 
κά έτη 2001 - 2002,2002 - 2003 και 2003 - 2004 και 2004 
- 2005 και δεν έχουν περατώσει τις σπουδές τους υπά¬ 
γονται στις διατάξεις των προηγούμενων (Β7/163/1994 
και Β7/181/1997) υπουργικών αποφάσεων. 

2. Όλα τα θέματα που τυχόν θα προκύψουν και δεν 
προβλέπονται στην παρούσα απόφαση θα ρυθμίζονται 
από τον Κανονισμό Μεταπτυχιακών Σπουδών και από τα 
αρμόδια όργανα, σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 68765/Β7 (3) 

Έγκριση λειτουργίας Διαπανεπιστημιακού Προγράμμα¬ 
τος Μεταπτυχιακών Σπουδών του Τμήματος Ηλε¬ 
κτρολόγων Μηχανικών και Μηχανικών Υπολογιστών 
του Α.Π.Θ., με τα Τμήματα Επιστήμης των Υπολογι¬ 
στών του Πανεπιστημίου του Βθθάίηρ του Ηνωμένου 
Βασιλείου, Τηλεματικής του Πανεπιστημίου Οαιΐοε III 
άθ Μθάπά της Ισπανίας και Επιστήμης των Υπολογι¬ 
στών του ΘοΙΙβρβ οί ίίιβ ΗοΙγ από υπάίνίάοά ΤπηίΙγ οί 
Όυθθη ΕΙίεαδοΙά (ΤπηίΙγ ΘοΙΙβρθ) της Ιρλανδίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 


(ΦΕΚ 159 τ. Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ. Α') «Εθνικό Συμβούλιο Παιδείας,.και άλλες διατά¬ 

ξεις» και του άρθρου 5 παρ. 12γ του ν. 2916/2001 (ΦΕΚ 
114 τ. Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 16 παρ. 2 του ν. 2327/1995 
(ΦΕΚ 156 τ.Α'). 

3. Τις διατάξεις του άρθρου του κώδικα νομοθεσίας 
για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

4. Τις διατάξεις του άρθρου 23 του ν. 3404/2005 (ΦΕΚ 
260/17.10.2005 τ. Α') «Ρύθμιση θεμάτων του Πανεπιστη¬ 
μιακού και Τεχνολογικού Τομέα της Ανώτατης Εκπαί¬ 
δευσης και λοιπές διατάξεις». 

5. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

6. Την από 13.9.2004 πρόσκληση εκδήλωσης ενδια¬ 
φέροντος για τη συμμετοχή στο πρόγραμμα ΕΓαειτιυε 
Μυηάυε. 

7. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Ηλεκτρολόγων Μηχανι¬ 
κών και Μηχανικών Υπολογιστών του Α.Π.Θ. (συνεδρίαση 
10/19.5.2005). 

8. Το απόσπασμα πρακτικών της Συγκλήτου Ειδικής 
Σύνθεσης του Αριστοτελείου Πανεπιστημίου Θεσσαλο¬ 
νίκης (συνεδρία 95/29.6.2005). 

9. Το Ειδικό Πρωτόκολλο Συνεργασίας (Πολυμερής 
Συμφωνία Συνεργασίας) μεταξύ του Αριστοτελείου 
Πανεπιστημίου Θεσσαλονίκης, του Πανεπιστημίου του 
Βθθάίηρ του Ηνωμένου Βασιλείου, του Πανεπιστημίου 
Θαιΐοε III άθ Μαάπά της Ισπανίας και του ΘοΙΙβρβ οί 
ίίΐθ ΗοΙγ αηά υπάίνίάθά ΤπηίΙγ οί Θυββη ΕΙίεαόβΙίι (ΤπηίΙγ 
ΘοΙΙβρβ) της Ιρλανδίας, (που υπογράφηκε τον Αύγουστο 
του 2005). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2005 - 2006 τη 
λειτουργία διαπανεπιστημιακού Προγράμματος Με¬ 
ταπτυχιακών Σπουδών του Τμήματος Ηλεκτρολόγων 
Μηχανικών και Μηχανικών Υπολογιστών του Αριστοτε- 
λείου Πανεπιστημίου Θεσσαλονίκης, του Τμήματος της 
Επιστήμης των Υπολογιστών του Πανεπιστημίου του 
Βθδάίπρ του Ηνωμένου Βασιλείου, του Τμήματος Τηλε¬ 
ματικής του Πανεπιστημίου Θβιΐοε III άθ Μθάπά της Ισπα¬ 
νίας και του Τμήματος της Επιστήμης των Υπολογιστών 
του ΘοΙΙθρθ οί ίίΐθ ΗοΙγ απά υπάίνίάθά ΤπηίΙγ οί Θυββη 
ΕΙίεθάβίίι (ΤπηίΙγ ΘοΙΙθθθ) της Ιρλανδίας ως εξής: 

Άρθρο 1 

Γ ενικές Διατάξεις 

Τα τμήματα Ηλεκτρολόγων Μηχανικών και Μηχανικών 
Υπολογιστών του Α.Π.Θ., Επιστήμης Υπολογιστών του 
Πανεπιστημίου του Βββάίηρ του Ηνωμένου Βασιλείου, 
Τηλεματικής του Πανεπιστημίου Θαιΐοε III άθ Μαάπά 
της Ισπανίας και Επιστήμης Υπολογιστών του ΤπηίΙγ 
ΘοΙΙβςβ της Ιρλανδίας οργανώνουν και λειτουργούν 
από το ακαδημαϊκό έτος 2005 - 2006 πρόγραμμα μετά- 

πτυχιακών σπουδών με τίτλο «Δικτυακή Υπολογιστική 
επικεντρωμένη σε εφαρμογές ηλεκτρονικού επιχειρείν» 
σύμφωνα με τις διατάξεις της απόφασης αυτής, τις 
διατάξεις των άρθ. 10 έως 12 του ν. 2083/1992 και του 
άρθρου 23 του ν. 3404/2005 (ΦΕΚ 260/17.10.2005 τ. Α'), 
καθώς και του επισυναπτόμενου Ειδικού Προγράμμα¬ 
τος Συνεργασίας που έχει εγκριθεί από τα συμμετέ- 
χοντα πανεπιστήμια. 

Το συντονισμό της λειτουργίας ολόκληρου του προ¬ 
γράμματος αναλαμβάνει Συντονιστική Επιτροπή τα μέλη 
της οποίας θα ορίζονται με απόφαση των αρμοδίων 
οργάνων των Πανεπιστημίων και σύμφωνα με το Ειδικό 
Πρωτόκολλο Συνεργασίας των Παν/μίων. 

Αρθρο 2 

Αντικείμενο - Σκοπός 

Το πρόγραμμα έχει ως αντικείμενο την ανάπτυξη 
ενός νέου διεπιστημονικού πεδίου μεταπτυχιακών 
σπουδών το οποίο διαμορφώνεται ως αποτέλεσμα της 
σύγκλισης επιστημονικών κλάδων που σχετίζονται με 
τη θεωρία και εφαρμογές προηγμένων συστημάτων 
δικτυωμένων υπολογιστών. Αυτό θα επιτευχθεί με τη 
μελέτη και ανάπτυξη τεχνικών μηχανικής λογισμικού, 
υπολογιστικής υψηλών επιδόσεων και ανάπτυξης πε¬ 
ριβαλλόντων και υπολογιστικών μέσων παράλληλης 
και κατανεμημένης αρχιτεκτονικής που θα μπορούσαν 
να χρησιμοποιηθούν σε εφαρμογές μεγάλης κλίμακας 
όπως είναι τα παγκόσμια δίκτυα επιχειρήσεων και ηλε¬ 
κτρονικού εμπορίου. 

Οι σκοποί του προγράμματος είναι οι εξής: 

- Να καταστήσει τους μελλοντικούς επαγγελματίες 
της ψηφιακής οικονομίας ικανούς να κατανοούν, να υπο¬ 
στηρίζουν και να αναπτύσσουν την τεχνική υποδομή και 
τις επιχειρηματικές ευκαιρίες της νέας οικονομίας. 

- Να παράσχει εξειδικευμένες γνώσεις σε θέματα 
χρήσης και ανάπτυξης προηγμένων εφαρμογών των 
τεχνολογιών της Δικτυακής Υπολογιστικής με στόχο 
τη δημιουργία ενός ανθρώπινου δυναμικού με υψηλή 
θεωρητική κατάρτιση και τεχνογνωσία ώστε να μπορεί 
να ανταποκρίνεται στις ανάγκες που επιβάλει η ραγδαία 
αναπτυσσόμενη τεχνολογική εξέλιξη, να στελεχώνει τις 
επιχειρήσεις νέων τεχνολογιών και να αποτελεί τον 
πυρήνα επιμόρφωσης και κατάρτισης του υπόλοιπου 
κοινωνικού συνόλου. 

- Να ενισχυθεί η διεπιστημονική έρευνα και η εκπόνη¬ 
ση πρωτοποριακών έργων εφαρμοσμένης έρευνας με 
στόχο την ανάπτυξη νέων παραγωγικών επιχειρηματι¬ 
κών δραστηριοτήτων. 

- Να δώσει στους φοιτητές την ευκαιρία να σπου¬ 
δάσουν σε ένα πολύ - πολιτισμικό περιβάλλον και να 
μοιρασθούν εμπειρίες και γνώσεις με φοιτητές με δια¬ 
φορετική κουλτούρα. 

Άρθρο 3 

Μεταπτυχιακοί τίτλοι 

Το πρόγραμμα «Δικτυακή Υπολογιστική Επικεντρω¬ 
μένη στις Εφαρμογές του Ηλεκτρονικού Επιχειρείν» 
απονέμει Μεταπτυχιακό Δίπλωμα Ειδίκευσης στο 
γνωστικό αντικείμενο της Δικτυακής Υπολογιστικής 
και του Ηλεκτρονικού Επιχειρείν. Ο τίτλος απονέμε- 
ται από κοινού από τις συνεργαζόμενες ακαδημαϊκές 
μονάδες τα ονόματα των οποίων εμφανίζονται στους 


χορηγούμενους τίτλους σπουδών. Το απονεμόμενο δί¬ 
πλωμα συντάσσεται στην Αγγλική, Ισπανική, Ελληνική 
και Λατινική γλώσσα. 

Αρθρο 4 

Κατηγορίες Πτυχιούχων 

Στο Πρόγραμμα γίνονται δεκτοί, κατόπιν επιτυχούς 
ανταπόκρισης στην διαδικασία επιλογής, όπως αυτή 
προβλέπεται στο επισυναπτόμενο Ειδικό Πρωτόκολλο 
Συνεργασίας, απόφοιτοι Πολυτεχνικών Σχολών Πανεπι¬ 
στημίων και Πολυτεχνείων, απόφοιτοι σχολών Θετικών 
Επιστημών και απόφοιτοι τμημάτων Επιστήμης Υπο¬ 
λογιστών Πανεπιστημίων της ημεδαπής και αναγνω¬ 
ρισμένων ομοταγών ιδρυμάτων της αλλοδαπής. Όλοι 
οι πτυχιούχοι πρέπει να γνωρίζουν αποδεδειγμένα την 
αγγλική γλώσσα. Η επιλογή των μεταπτυχιακών φοιτη¬ 
τών γίνεται σύμφωνα με τις διατάξεις του άρθρου 12 
παρ. 2α του ν. 2083/1992 καθώς και την εθνική νομοθεσία 
των συνεργαζομένων πανεπιστημίων. 

Αρθρο 5 

Χρονική διάρκεια σπουδών 

Η ελάχιστη χρονική διάρκεια για την απονομή του κατά 
το άρθρο 3 Διεπιστημονικού Μεταπτυχιακού Διπλώ¬ 
ματος Ειδίκευσης ορίζεται σε τρία διδακτικά εξάμηνα. 
Κατά τη διάρκεια των δυο πρώτων εξαμήνων ολοκληρώ¬ 
νεται η διδασκαλία των μαθημάτων του προγράμματος, 
ενώ το τρίτο εξάμηνο αφιερώνεται στην εκπόνηση της 
μεταπτυχιακής διπλωματικής εργασίας. 

Αρθρο 6 

Πρόγραμμα Μαθημάτων 

1. Η οργάνωση και το πρόγραμμα σπουδών όσον αφο¬ 
ρά την ελληνική συμμετοχή στηρίζονται στις διατάξεις 
των άρθρων 10-12 του ν. 2083/1992 και του άρθρου 23 
του ν. 3404/2005 (ΦΕΚ 260/17.10.2005 τ. Α') «για τις με¬ 
ταπτυχιακές σπουδές» και τα προβλεπόμενα στο Ειδικό 
Πρωτόκολλο Συνεργασίας. 

Ενδεικτικά αναφέρονται οι βασικές αρχές οργάνωσης 
του προγράμματος και το πρόγραμμα μαθημάτων. 

α) Βασικές αρχές οργάνωσης του προγράμματος. 

Ο συνολικός αριθμός των προσφερομένων μαθημάτων 
είναι 15. Μετά την επιτυχή εξέταση στα μαθήματα αυτά, 
οι φοιτητές πρέπει να εκπονήσουν μεταπτυχιακή εργα¬ 
σία διάρκειας έξη μηνών. Την εργασία αυτή μπορούν 
να την εκπονήσουν είτε στο Παν/μίο του Βοοάίπρ του 
Ηνωμένου Βασιλείου, είτε στο Παν/μίο Θεσ/νίκης, είτε 
στο Παν/μίο Θοιίοε III άα Μοάπά, είτε στο ΤππίΙγ ΘοΙΙορο 
του Δουβλίνου σύμφωνα με τα όσα αναγράφονται στο 
Ειδικό Πρωτόκολλο Συνεργασίας. Η προσφερόμενη γνώ¬ 
ση έχει τη μορφή θεωρητικών ή εργαστηριακών μαθη¬ 
μάτων που θα μπορούν να προσφέρονται είτε σε βάση 
τεσσάρων ωρών ανά εβδομάδα και καθ’ όλη τη διάρκεια 
ενός τριμήνου είτε σε βάση συνολικού αριθμού 48 ωρών 
αλλά σε χρονική περίοδο μικρότερη του τριμήνου. Τα 
πέντε πρώτα μαθήματα θα προσφέρονται το πρώτο 
τρίμηνο του προγράμματος στο Βοοάίηρ, τα επόμενα 
πέντε μαθήματα θα προσφέρονται το δεύτερο τρίμηνο 
του προγράμματος στη Θεσ/νίκη και τα υπόλοιπα πέντε 
θα προσφέρονται το τρίτο τρίμηνο του προγράμματος 
στη Μαδρίτη. Η παρακολούθηση των μαθημάτων είναι 
υποχρεωτική. 

β) Ενδεικτικό πρόγραμμα των μαθημάτων 
Α' τρίμηνο - Μαθήματα προσφερόμενα στο Βοαάίηρ 
του Ηνωμένου Βασιλείου 


α/α 

Μάθημα 

Μονάδες 

ΕΘΤδ 

1 

Προηγμένα Λειτουργικά Συστήμα¬ 
τα και Προγραμματισμός σε ΘΝΙΧ 

5 

2 

Δικτυακή Υπολογιστική 

5 

3 

Αρχιτεκτονική Υπολογιστών 

5 

4 

Διαδικτυακά Περιβάλλοντα Λογισμι¬ 
κού 

5 

5 

Μεταφερόμενες δεξιότητες 

5 


Β' τρίμηνο - Μαθήματα προσφερόμενα στη Θεσσα¬ 
λονίκη 


α/α 

Μάθημα 

Μονάδες 

ΕΘΤδ 

1 

Αλληλεπίδραση ανθρώπου - υπολο¬ 
γιστή 

5 

2 

Βάσεις δεδομένων και εξώρυξη γνώ¬ 
σης 

5 

3 

Υπολογιστική Νοημοσύνη 

5 

4 

Εισαγωγή στο ηλεκτρονικό επιχει- 
ρείν 

3 

5 

Διοικητική Λογιστική και νομικά θέ¬ 
ματα του ηλεκτρονικού επιχειρείν 

2 


Γ' τρίμηνο- Μαθήματα προσφερόμενα στη Μαδρίτη. 


α/α 

Μάθημα 

Μονάδες 

ΕΘΤδ 

1 

Δικτυακός Προγραμματισμός 

5 

2 

Β2Β Τεχνολογίες 

5 

3 

Β2Θ Τ εχνολογίες 

5 

4 

Ασφάλεια Δικτύου και Ηλεκτρονικές 
Πληρωμές 

5 


2. Μετά το πέρας των μαθημάτων σε κάθε φοιτη¬ 
τή ανατίθεται η εκπόνηση μεταπτυχιακής εργασίας, η 
οποία θα εκπονηθεί στο Πανεπιστήμιο που έχει επιλέξει 
ο φοιτητής. Η διάρκεια εκπόνησης της είναι ένα εξάμηνο 
η δε εξέτασή της και βαθμολόγηση γίνεται σύμφωνα με 
τα προβλεπόμενα στο ΕΠΣ. 

Οι πρακτικές ασκήσεις και κάθε άλλου είδους εκπαι¬ 
δευτικές και ερευνητικές δραστηριότητες που οφείλει 
να φέρει σε πέρας κάθε μεταπτυχιακός φοιτητής που 
εγγράφεται στο πρόγραμμα περιγράφονται λεπτομε¬ 
ρώς στο Ειδικό Πρωτόκολλο Συνεργασίας. 

Αρθρο 7 

Αριθμός εισακτέων 

Ο μέγιστος αριθμός εισακτέων κατ’ έτος στο Π.Μ.Σ. 
ορίζεται σε 40. 

Άρθρο 8 

Προσωπικό 

Τα Τμήματα που συμμετέχουν στο πρόγραμμα διαθέ¬ 


τουν επαρκή αριθμό διδασκόντων για τη κάλυψη των 
μαθημάτων του προγράμματος και την επίβλεψη των 
μεταπτυχιακών εργασιών. Επιπρόσθετα, προβλέπεται 
να προσκληθούν διδάσκοντες από άλλα Παν/μια της 
Ελλάδος και της αλλοδαπής. 

Ειδικότερα, η κάλυψη των μαθημάτων του προγράμ¬ 
ματος και η επίβλεψη των διπλωματικών εργασιών προ- 
βλέπεται να γίνει από 4 μέλη Δ.Ε.Π του Τ.Η.Μ.&Μ.Υ. και 
τους συνεργάτες τους., από ένα μέλος ΔΕΠ του Γενικού 
Τμήματος της Πολυτεχνικής Σχολής του Α.Π.Θ και τους 
συνεργάτες του, από δυο μέλη ΔΕΠ του Πανεπιστημίου 
Μακεδονίας, από 5 μέλη ΔΕΠ του Πανεπιστημίου του 
Βοαάίηρ και τους συνεργάτες τους και 5 μέλη ΔΕΠ του 
Πανεπιστημίου Θαιΐοε III άθ Μαάπά και τους συνεργάτες 
τους. 

Άρθρο 9 

Υλικοτεχνική υποδομή 

Για την εύρυθμη λειτουργία του Π.Μ.Σ. διατίθενται: 

(α) αίθουσα τουλάχιστον 30 υπολογιστών με πρόσβα¬ 
ση σε υψηλής ταχύτητας διαδικτυακή σύνδεση σε κάθε 
ένα από τα συμμετέχοντα Πανεπιστήμια. 

(β) λογισμικό κατανεμημένης επεξεργασίας σε επί¬ 
πεδο διαχείρισης, εργαλείων μέτρησης της επίδοσης 
προγραμμάτων και μεταγλωττιστές παράλληλων γλωσ¬ 
σών. 

(γ) υπολογιστική συστοιχία παράλληλης και κατανε¬ 
μημένης επεξεργασίας. 

Τα Τμήματα που συμμετέχουν στο πρόγραμμα διαθέ¬ 
τουν τα παραπάνω υπολογιστικά μέσα. Το αναλογούν 
κόστος λειτουργίας και συντήρησης του παραπάνω 
αναφερθέντος εξοπλισμού θα καλυφθεί από τον προ¬ 
ϋπολογισμό των εμπλεκομένων Τμημάτων και από τις 
εγκριθείσες χρηματοδοτήσεις των δράσεων 1, 2 και 3 
του προγράμματος Ει-αεπιυε-Μυηάυε. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2008-2009. 

Άρθρο 11 

Κόστος Λειτουργίας 

1. Το κόστος λειτουργίας της Ελληνικής συμμετοχής 
στο Πρόγραμμα ανά έτος λειτουργίας υπολογίζεται 
σε 105.000 ευρώ και θα καλυφθεί από τις εγκριθείσες 
χρηματοδοτήσεις των δράσεων 1,2 και 3 του προγράμ¬ 
ματος Ει-αεπιυε- Μυπάυε και ως εξής: 


α/α 

Δαπάνη 

Ποσό 

1 

Αμοιβές προσωπικού 

25.000 

2 

Μετακινήσεις 

25.000 

4 

Προμήθεια υλικών &οργάνων 

30.000 

5 

Αναλώσιμα 

5.000 

6 

Άλλες δαπάνες 

13.000 

7 

Γ ενικά έξοδα 

7.000 


Σύνολο 

105.000 

2. Η οικονομική διαχείριση των κονδυλίων του προ¬ 
γράμματος θα γίνεται από την Επιτροπή Ερευνών του 
Α.Π.Θ. 


Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρού¬ 


σα απόφαση θα ρυθμίζονται από τα αρμόδια όργανα 
σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 21 Δεκεμβρίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




